In fonètega artegołatòria, na consonante dentałe ła xe na consonante, cłasifegada segondo el pròpio logo de artegołasion, che ła fa parte del pì grando grupo de łe consonanti co artegołasion dentałe-alveołare, el cuało el detien anca łe consonanti alveołari e postalveołari, e łe difarense intrà łe do łe xe in xenare trascurae se no inte el caxo de łe fregadive. Na consonante dentałe ła njien artegołada fiancando ła ponta de ła łéngua ai denti insixivi superiori, in manjiera che l'ària, costrinxesta da l'ostàcoło, ła produxa on rumor inte el so ndar fora. L'alfabeto fonètego internasionałe ła clasìfega łe seventi consonanti dentałi: Ocluxiva dentałe sorda Ocluxiva dentałe sonora Fregadiva dentałe sorda Fregadiva dentałe sonora Aprosimante dentałe Inploxiva dentałe sorda Inploxiva dentałe sonora Eietiva dentałe fregadiva Clic sentrałe dentałe Clic laterałe dentałe.